Гай Юлий Цезарь
Гай Ю́лий Це́зарь (лат. Gaius Iulius Caesar [ˈgaːjʊs ˈjuːljʊs ˈkae̯sar]; в. з. к. 100 йа 102 шеран 13 июль йа 12 июль — в. з. к. 44 шеран 15 март) — Шира Руман пачхьалкхан а, политикин а гӀуллакххо, диктатор, эскаран куьӀгалхо, йаздархо. Цезарьс шорйира Рим Атлантикан океане кхаччалц. Цо Франци керайерзийра, Британин гӀайренаш хьайаха волавелира. Цезарин гӀуллакхаш къорге хийцира Малхбузе Европин культурин а, политикин сибат, тӀеха хьалкхиина неха дахарехь дӀа ца болу лар а битира. Цо а Гней Помпейца болира баккхи пачхьалкхан хийцамаш. И хийцамаш бахьнехь иза велачул тӀехь дӀахӀоттира Риман импери коьртехь цо хьалакхиина Октавиан Август волуш. ТӀехьа дуккха паччахьашна лиира Цезарин улле хӀотта. Иштта йукъаделира немцойн «кайзер» а, оьрсийн «царь» а дешнаш. И дешнаш даьлла «Цезарь» дашах.